Zhodnotenie finančných, ekonomických, environmentálnych vplyvov, vplyvov                    na zamestnanosť a podnikateľské prostredie

I.   Odhad dopadov na verejné financie

Návrh zákona nebude mať dopad na štátny rozpočet.
Návrh zákona rovnako nebude mať dopad na rozpočty štátnych fondov, rozpočty obcí,  rozpočet Sociálnej poisťovne, zdravotných poisťovní, ani na rozpočty Fondu národného majetku Slovenskej republiky a Slovenského pozemkového fondu.
Návrh zákona v prípade jeho prijatia bude znamenať objektívnejšie rozdelenie výnosu dane z motorových vozidiel medzi jednotlivé vyššie územné celky. 	

II. Odhad dopadov na obyvateľov, hospodárenie podnikateľskej sféry a iných právnických osôb

Návrh zákona nepredpokladá priamy dopad na obyvateľov, hospodárenie podnikateľskej sféry a iných právnických osôb. Osoby, ktoré majú organizačnú zložku, ktorá sa zapisuje do obchodného registra však budú musieť zabezpečiť evidovanie nových motorových vozidiel podľa umiestnenia organizačnej zložky. 

III. Odhad dopadov na životné prostredie

Návrh zákona nemá vplyv na životné prostredie.

IV.  Odhad dopadov na zamestnanosť

Návrh zákona neovplyvní zamestnanosť a nevyžiada si zvýšenie počtu pracovných miest.